Vides pārraudzības valsts birojam

Rūpniecības iela 23, Rīga

**Paredzētās darbības iesniegums smilts-grants un smilts un mālsmilts ieguvei atradnēs “Elksnīši VV”, “Garkalni - Līči”, “Pieturdailes” un “Garkalnu – Pakalni ” Birzgales pagastā, Ogres novadā**

*Atbilstoši Ministru kabineta 2015. gada 13. janvāra noteikumiem Nr.18 „Kārtība, kādā novērtē paredzētās darbības ietekmi uz vidi un akceptē paredzēto darbību”*

2021. gada 03. augustā Rīga

1. **Ierosinātāja vārds, uzvārds, personas kods (juridiskajai personai – nosaukums un reģistrācijas numurs, juridiskā adrese, publiskajai personai vai tās iestādei – nosaukums, adrese, fiziskajai personai – deklarētās dzīvesvietas adrese vai dzīvesvietas adrese, kurā tā ir sasniedzama), tālruņa numurs un elektroniskā pasta adrese:**

SIA „ Garkalni VV”

Reģ. Nr. 40003579836

Ogres nov., Birzgales pag., "Garkalnu Olis", LV-5033

Tālruņa numurs: +371 65152664

Elektroniskā pasta adrese: [zkg@inbox.lv](mailto:zkg@inbox.lv)

1. **Paredzētās darbības (objekta) nosaukums:**

Derīgo izrakteņu smilts-grants, smilts un mālsmilts ieguve atradnēs “Elksnīši VV”, “Garkalni - Līči”, “Pieturdailes” un “Garkalnu pakalni ” Ogres novadā, Birzgales pagastā.

1. **Informācija par paredzētās darbības fizisko pazīmju aprakstu, t.sk. informācija par apjomu, darbības sagatavošanu pirms paredzētās darbības uzsākšanas, nojaukšanas darbiem un to risinājumiem (ja paredzētā darbība tādus ietver), izmantojamo tehnoloģiju veidiem, nepieciešamajiem infrastruktūras objektiem:**

SIA „ Garkalni VV” plāno veikt smilts-grants, smilts un mālsmilts ieguvi derīgo izrakteņu atradnēs “Elksnīši VV”, “Garkalni - Līči”, “Pieturdailes” un “Garkalnu Pakalni”. Kopējā derīgo izrakteņu atradņu platība ir 40,4 ha. Shematisku orientējošo darbības vietas novietojumu skatīt 1. pielikumā.

Sākotnējā ietekmes uz vidi novērtējuma laikā tika noteikts, ka derīgo izrakteņu atradnes “Elksnīši VV” smilts – grants krājumi ir 577,89 tūkst. m3 un smilts krājumi 25,5 tūkst. m3 apmērā. ‘’Garkalni – Līči’’ kopējais smilts - grants krājumi ir 171,89 tūkst. m3 un smilts 21,15 tūkst. m3 . ‘’Pieturdailes’’ smilts – grants krājumi ir 55,54 tūkst. m3 , smilts 119,91 tūkst. m3 un mālsmilts 14,30 tūkst. m3 . Derīgo izrakteņu atradnei “Garkalnu pakalni” nav izveidota derīgo izrakteņu atradnes pase un nav noteikti krājumi, kas tiks precizēti ietekmes un vidi novērtējuma laikā.

Saskaņā ar Valsts zemes dienesta kadastra informācijas sistēmas portālu *kadasts.lv*, zemesgabala “Elksnīši VV” platība ir 11,2 ha, “Garkalni – Līči” 4,18 ha, “Pieturdailes” 11,83 ha un “Garkalnu pakalni” 21.57 ha.

Iesniedzējs norāda, ka derīgie izrakteņi tiks iegūti bez gruntsūdens pazemināšanas, vienlaicīgi teritorijā neuzkrājot vairāk par 10 000 m3 derīgā materiāla. Speciāls laukums drupināšanai netiks veidots. Darbiniekiem sadzīves telpas atradņu vietās nav paredzēts izveidot. Vairākās paredzētās darbības vietās būs nepieciešams veikt atmežošanu, kopējā transformējamā meža platība tiks precizēta ietekmes uz vidi novērtējuma gaitā. Atmežošana tiks veikta atbilstoši 2012. gada 18. decembra MK noteikumu nr. 998 “Noteikumi par atmežošanas kompensācijas noteikšanas kritērijiem aprēķināšanas un atlīdzināšanas kārtību”.

Iegūtā materiāla transportēšanai paredzēts izmantot reģionālo autoceļu P85 Rīgas HES -Jaunjelgava abos virzienos. Tiks izveidoti pievedceļi ar grants segumu, kuri savienos derīgo izrakteņu ieguves vietas ar P85.

Pēc karjeru slēgšanas, teritorija tiks rekultivēta. Plānoti divi rekultivācijas veidi: ja ieguve tiks veikta zem gruntsūdens līmeņa, tad tiks izveidots dīķis, ja virs – mežs.

1. **Informācija par paredzētās darbības iespējamām norises vietām (norāda adreses un, ja iespējams, zemes vienību kadastra apzīmējumus) un to raksturojumu, ņemot vērā norises vietu un tās iespējami ietekmētās teritorijas vides stāvokli un jutīgumu:**

Derīgo izrakteņu ieguve plānota Ogres novadā, Birzgales pagastā. Tuvākās apdzīvotās vieta ir Dzelmes – atrodas otrā pusē Daugavai 2 km attālumā no tuvākā plānotā karjera. 5 km attālumā ir ciems Taurkalne.

Tuvākā dzīvojamā māja no:

* “Elksnīši VV” ir 235 m attālumā austrumu virzienā.
* “Garkalni - Līči” ir 127 m dienvidu virzienā.
* “Garkalnu pakalni” ir 16 m ziemeļu virzienā.
* “Pieturdailes” ir 72 m ziemeļu virzienā pa vidu starp autoceļu P85 un Daugavu.

Plānotās darbības teritorijas ietver sekojošas zemes vienības (skat 1. tabulu)

1. tabula. *Plānotās darbības teritorijas*

|  |  |  |  |  |
| --- | --- | --- | --- | --- |
| **Kad. nr.** | **Kad. apz.** | **Adrese/nosaukums** | **Platība, ha** | **Atradnes platība** *(no atradnes pases), ha* |
| 74440100138 | 74440100148 | Garkalnu pakalni | 21,57 | Vēl nav atradnes pases (plānots ~ 20 ha) |
| 74440100124 | 74440100124 | Līči - 1 | 4,18 | 3,87 |
| 74440100130 | 74440100026 | Elksnīši VV | 11,2 | 11,325 |
| 74440100136 | 74440100146 | Pieturdailes | 11,83 | 5,5 |
| Kopējā plātība | | | 48,78 | 40,4 |

Plānotās darbības teritorijā iekļautās zemes vienības šobrīd tiek izmantotas mežsaimnieciskās un lauksaimnieciskās darbības veikšanai, kā arī var tikt izmantotas derīgo izrakteņu ieguvei.

1. **Dabas resursu ieguve un izmantošana (veids un apjoms, piemēram, plānotais ūdens patēriņš kubikmetros diennaktī, mēnesī, gadā) un to pārveidošana, tai skaitā pārveidojamās zemes platības:**

Derīgo izrakteņu atradnēs:

* “Elksnīši VV” smilts – grants un smilts tiks iegūti virs un zem pazemes ūdens līmeņa. Plānotais ieguves apjoms 577,89 tūkst. m3 smilts grants un 25,50 tūkst. m3 smilts. Statiskais ūdens līmenis no zemes virsmas ir no 1,80 m līdz 2,80 m.
* “Pieturdailes” smilts – grants, smilts un mālsmilts tiks iegūti virs gruntsūdens līmeņa. Plānotais ieguves apjoms 55,54 tūkst. m3 smilts – grants, 119,91 tūkst. m3 smilts un 14,30 tūkst. m3 mālsmilts.
* “Garkalni - Līči” smilts – grants tiks iegūta virs un zem pazemes līmeņa, savukārt smilts – virs. Plānotais ieguves apjoms 171,89 tūkst. m3 smilts – grants un 21,15 tūkst. m3 smilts. Statiskais ūdens līmenis no zemes virsmas no 0,90 m līdz 4,90 m.
* “Garkalnu pakalni” atradnei nav izveidota derīgo izrakteņu atradnes pase. Derīgo izrakteņu ieguve notiks virs gruntsūdens līmeņa.

Gada laikā plāno iegūt aptuveni 50 tūkst. m3 derīgo izrakteņu (iegūtais materiāls tiks uzglabāts atradnes teritorijā, nepārsniedzot 10 000 m3). Plānotais derīgo izrakteņu ieguves un izvešanas apjoms gadā var tikt precizēts ietekmes uz vidi novērtējuma gaitā.

Izmantošanas iespējas pēc izpētes datiem (smilts – grants, smilts) – celtniecībai, ceļu segumam un seguma pamata augšējā slāņa ierīkošanai. Ceļu drenējošā slāņa izbūvei un citiem mērķiem būvniecībā. Mālsmiltij – rekultivācijai un laukuma planēšanai.

1. **Informācija par paredzēto darbību, t.sk., darbības raksturs:**

Plānots izstrādāts derīgo izrakteņu ieguves vietas secībā:

1. “Pieturdailes”;
2. “Līči-1”;
3. “Elksnīši VV”;
4. “Garkalnu pakalni”.

Sākumā tiek plānots gan sausos, gan mitros derīgos izrakteņus bērt krautnēs. No slapjā smilts, smilts-grants materiāla pagaidu novietnēm ūdens tiks novadīts uz ieguves laukumiem, nepieļaujot nonākšanu apkārtējos meliorācijas grāvjos. Pēc tam derīgais materiāls tiek krauts mašīnās, ar kurām to vestu prom no ieguves vietas. SIA “Garkalni VV” paši netransportēs derīgo materiālu, to pārdos atradnē. Tiek prognozēta derīgā materiāla izvešanas plūsma pa pievedceļiem līdz autoceļam P85, pa kuru klients tālāk derīgo materiālu nogādās sev nepieciešamajā vietā. Paredzētās darbības apraksts tiks precizēts ietekmes uz vidi novērtējuma procesa laikā.

1. **Īss tehnoloģijas apraksts:**

Derīgo izrakteņu ieguves vietās tiks izmantots ekskavators un frontālais iekrāvējs. Derīgo materiālu (smilts, smilts – grants un mālsmilts) plānots iegūt ar ekskavācijas metodi un atūdeņošanas krautnes tiks veidotas atradnes teritorijā. Apstrādei tiks izmantos drupinātājs. Prognozējamais tehnoloģiju apraksts tiks precizēts ietekmes uz vidi novērtējuma procesa laikā.

1. **Galvenās izejvielas un to daudzums gadā vai plānotie būvmateriāli (attiecībā uz ceļa, dzelzceļa līnijas un lidostas būvniecību) un to daudzums objekta būvniecībai (norāda visas bīstamās ķīmiskās vielas un maisījumus, kā arī pārējās izejvielas, kuru patēriņš pārsniedz 100 kg gadā);**

Derīgo izrakteņu ieguves laikā netiek plānots izmanot bīstamas ķīmiskas vielas vai maisījumus apjomos, kas pārsniedz 100 kg gadā.

1. **Produkcija un tās daudzums (gadā):**

Gada laikā plāno iegūt aptuveni 50 tūkst. m3 derīgo izrakteņu (iegūtais materiāls tiks uzglabāts atradnes teritorijā, nepārsniedzot 10 000 m3). Plānotais derīgo izrakteņu ieguves un izvešanas apjoms gadā var tikt precizēts ietekmes uz vidi novērtējuma gaitā.

Atbilstoši derīgo izrakteņu atradnes “Pieturdailes” pases datiem, tajā ietilpst smilts – grants, smilts un mālsmilts iegulas. Saskaņā ar lietas materiālo esošo derīgo izrakteņu ieguves limitu A kategorijas krājumi smilts – grants noteikta 55,54 tūkst.m3 apjomā, smilts noteikta 119,91 tūkst m3 apjomā un mālsmilts 14,30 tūkst.m3 apjomā. “Elksnīši VV” smilts – grants apjoms ir 577,89 tūkst. m3 un smilts 25,50 tūkst. m3. “Garkalni - Līči” smilts – grants plānotais ieguves apjoms ir 171,89 tūkst. m3 un 21,15 tūkst. m3 smilts. “Garkalnu pakalni” derīgo izrakteņu ieguves vietai nav izveidota derīgo izrakteņu atradnes pase un nav noteikts krājumu sadalījums.

1. **Ūdensapgādes risinājums:**

Derīgo materiālu nav plānots skalot, attiecīgi, nav nepieciešams ūdens risinājumi materiālu apstrādes vajadzībām. Ūdens resursi tiks izmantoti sadzīves vajadzībām.

1. **Plānotais notekūdeņu (sadzīves, ražošanas, lietus) daudzums (m3 diennaktī, mēnesī vai gadā):**

Derīgo materiālu (smilts, smilts-grants, mālsmilts) plānots iegūt ar ekskavācijas metodi bez ūdens atsūknēšanas.

1. **Siltumapgādes risinājums:**

Derīgo izrakteņu ieguves laikā siltumenerģija nav nepieciešama.

1. **Piesārņojošo vielu emisija gaisā, ūdenī (piesārņojošās vielas notekūdeņos, to koncentrācija pirms un pēc attīrīšanas, notekūdeņu izplūdes vieta) un augsnē (piesārņojošās vielas un to koncentrācija), smakas:**

*Gaiss:*

Piesārņojošo vielu emisijas gaisā paredzamas no smilts – grants, smilts un mālsmilts ieguves un apstrādes iekārtu dzinējiem un putekļiem. Derīgo izrakteņu ieguves laukumos gaisa piesārņojums galvenokārt veidosies no derīgo izrakteņu ieguves un autotransporta kustības pa atradnes un piebraucamo ceļu. Prognozējams, ka realizējot atbilstošus piesardzības pasākumus, būvniecības procesa ietekme uz vidi nebūs būtiska.  Derīgo izrakteņu ieguves procesā iesaistītā tehnika radīs piesārņojošo vielu emisijas karjeru rakšanas procesā, iegūtā materiāla apstrādes, pārkraušanas un transportēšanas laikā. Karjeru izveides laikā netiks izmantotas iekārtas un transporta tehnikas vienības, kuru izplūdes gāzu emisijas ir lielākas par izgatavotājrūpnīcas noteiktām un noteiktā kārtībā sertificētām emisiju normām.

*Augsne:*

Degvielas uzpildīšana nenotiks atradnes teritorijās. Netiks pieļauts tehnikas remonts vai mazgāšana derīgo izrakteņu ieguves teritorijās. Attiecīgi netiek prognozēts piesārņojums augsnē no iespējamās degvielas noplūdes autotransporta vai pārvietojamo apstrādes iekārtu bojājumu gadījumā.

*Ūdens:*

Derīgo izrakteņu ieguves laikā netiek prognozēts grunts vai ūdens piesārņojums.

1. **Tehnoloģisko procesu atkritumi (arī bīstamie atkritumi), blakusprodukti un paredzētā atkritumu apsaimniekošana:**

Karjeru izveides procesā veidosies sadzīves atkritumi, kuru apsaimniekošanai tiks noslēgts līgums ar uzņēmumu, kas saņēmis attiecīgu atkritumu apsaimniekošanas atļauju.

1. **Fizikālā ietekme (piemēram, elektromagnētiskais starojums, vibrācija, troksnis):**

Karjeru izveides laikā radīsies tādi traucējumi kā troksnis un vibrācijas no derīgo izrakteņu ieguves tehnikas un transportēšanas tehnikas. Būtiskākās ietekmes, saistībā ar derīgo izrakteņu ieguvi ir troksnis. Ietekmes uz vidi novērtējuma ziņojuma sagatavošanas laikā tiks vērtēta plānoto derīgo izrakteņu ieguves un apstrādes vietu izvietojums attiecībā pret dzīvojamām ēkām un noteikta trokšņa ietekme.

1. **Ietekme uz ainavas kvalitāti un kultūrvēstures pieminekļiem:**

Detalizētāka ietekme uz ainavas kvalitāti tiks precizēta ietekmes uz vidi novērtējuma procesa laikā.

1. **Savstarpējā un kopējā ietekme ar citām esošām vai akceptētām paredzētajām darbībām, kas ietekmē vienu un to pašu teritoriju:**

Atbilstoši likumā „Par ietekmes uz vidi novērtējumu” noteiktajam, darbības, kas ir līdzīgas un ietekmē vienu teritoriju, ir vērtējamas summāri. Citu atradņu un paredzētās darbības kopējā ietekme tiks precizēta ietekmes uz vidi novērtējuma procesa laikā.

1. **Apkārtējās ūdenstilpes (ūdensteces (norādīt attālumu līdz tām), ietekme uz zivju resursiem, ietekme un gruntsūdeņu līmeni, plūdu iespējamība:**

Paredzētā darbība atrodas Daugavas sateces baseinā. Paredzētās darbības vietai tuvākais ūdensobjekts Daugava, kas atrodas 0,3 km uz ziemeļu – austrumiem no ‘’Garkalnu pakalnu’’ derīgo izrakteņu ieguves vietas. Cauri nekustamajiem īpašumiem ‘Līči -1’’ un ‘’Garkalnu pakalni’’ tek Vitkapupīte. 1,3 km attālumā no ieguves vietas ‘’Pieturdailes’’ atrodas Vitkapu ezers.

1. **Paredzamā ietekme uz īpaši aizsargājamām dabas teritorijām, īpaši aizsargājamām sugām, īpaši aizsargājamiem biotopiem un mikroliegumiem:**

*Teritorijā ar kadastra apzīmējumu:*

* 74440100148 (“Garkalnu pakalni”) – atrodas ĪA biotops “Lakstaugiem bagāti egļu meži” (806637)
* 74440100124 (“Līči -1”) – neatrodas ĪA teritorija
* 74440100026 (“Elksnīši VV”) - neatrodas ĪA teritorija
* 74440100146 (“Pieturdailes”) - neatrodas ĪA teritorija

Paredzētā darbība neskars ĪA biotopu “Lakstaugiem bagāti egļu meži” (806637).

* 9010\* Veci vai dabiski boreāli meži atrodas blakus īpašumos ieguves vietām ‘’Elksnīši VV’’, “Garkalni – Līči” un “Garkalnu pakalni”.
* 91E0\* Aluviāli meži (aluviāli krastmalu un palieņu meži) 0,2 km attālumā no ‘’Garkalnu pakalni’’ ieguves vietas.
* 6210 Sausi zālāji kaļķainās augsnēs 0,02 km attālumā no “Pieturdailes”.
* 6270\* Sugām bagātas ganības un ganītas pļavas 0,6 km attālumā no “Pieturdailes”
* 3260 Upju straujteces un dabiski upju posmi 0,2 km attālumā no “Pieturdailes”.

*Natura 2000 teritorija:*

* “Daugava pie Kaibalas” 1,5 km attālumā no “Elksnīši VV”.

Izstrādājot paredzētās darbības ietekmes uz vidi novērtējumu, tiks piesaistīts attiecīgās jomas eksperts, kas veiks vietas apsekošanu dabā un vērtēs karjeru izbūves laikā radītās iespējamās ietekmes, kā arī noteiks labākos risinājumus/piesardzības pasākumus.

1. **Atbilstība teritoriālplānojumam (zemes izmantošanas mērķis):**

Saskaņā ar Ķeguma novada teritorijas plānojumu “Ķeguma novada teritorijas plānojums 2013.-2024.”[[1]](#footnote-1) nekustamajos īpašumos drīkst veikt derīgo izrakteņu ieguvi:

* “Garkalnu pakalni’’ (kadastra nr. 7444 010 0138, kadastra apzīmējums 7444 010 0148), platība 21,57 ha, “Pieturdailes’’ (kadastra nr. 74440100136, kadastra apzīmējums 74440100146), platība 11,83 ha un “Elksnīši VV’’ (kadastra nr. 74440100130, kadastra apzīmējums 74440100026), platība 11,2 ha, atrodas lauksaimniecības zemes un meža zemes teritorijās.

Lauksaimniecības zemes teritorijā (L) *412.* punktā “atļautā primārā izmantošana” *412.3. rūpnieciskā apbūve un teritorijas izmantošana* punktā *412.3.4.* derīgo izrakteņu ieguve un derīgo izrakteņu ieguves rūpniecības uzņēmums, atbilstoši 3.5.4.apakšnodaļā iekļautajiem nosacījumiem, izņemot L-1 teritorijās un L teritorijās ciemos.  
  
Mežu teritorijas (M) 422. punktā “atļautā papildizmantošana**”** 422.5. apakšpunktā uzskaitīta papildizmantošana derīgo izrakteņu izpētei un ieguvei, veicot zemes atmežošanu.

* ‘’Garkalni - Līči’’ (kadastra nr. 74440100124, kadastra apzīmējums 74440100124), platība 4,18 ha, atrodas rūpniecības apbūves teritorijā (R-2, R-3) derīgo izrakteņu ieguves karjeru teritorijas. 431. punktā “atļautā primārā izmantošana” apakšpunktā 431.1. uzskaitīta primārā izmantošana: derīgo izrakteņu ieguves karjeri.

Attiecīgi, atbilstoši Ķeguma novada pašvaldības teritorijas izmantošanas un apbūves noteikumiem, paredzētās darbības teritorijā drīkst veikt derīgo izrakteņu ieguvi.

1. **Transformējamās zemes platība un iepriekšējais zemes lietošanas veids:**

Kopējā zemes platība ir 48,78ha, bet derīgo izrakteņu ieguves laikā tiks izmantoti 40,4 ha. Iepriekšējais zemes lietošanas veids “Pieturdailes” ar kadastra nr. 74440100136 bija lauksaimniecības zeme, kultūras kods.[[2]](#footnote-2) 710 – ilggadīgie zālāji. “Garkalnu pakalni” arī tika izmantoti kā lauksamniecības zeme, kultūras kods 710 un 112- ziemas kvieši. “Elksnīši VV” klāj mežu teritorijas.

1. **Apraksts ar plānotiem pasākumiem, kas paredzēti, lai nepieļautu vai novērstu apstākļus, kuri varētu radīt būtisku nelabvēlīgu ietekmi uz vidi:**

Karstajā un /vai sausajā laika periodā, lai samazinātu putekļu emisijas tiks paredzēta ceļu un būvobjekta teritorijas regulāra mitrināšana. Transporta līdzekļu kravas transportēšanas laikā tiks pārklātas. Izstrādājot ietekmes uz vidi novērtējuma ziņojumu, tiks vērtēta paredzētās darbības ietekme un nepieciešamības gadījumā, tiks izstrādāti risinājumi būtiskas nelabvēlīgas ietekmes mazināšanai.

1. **Iesniegumam pievienoti šādi dokumenti:**

1) Shematiski orientējošs darbības vietas novietojums;

2) Derīgo izrakteņu atradņu pases un ieguves limiti;

3) Zemes īpašuma apliecinošu dokumentu kopijas (zemes grāmata, nomas līgums, u.c.).

Iesniegumā uzrādītā informācija, iesniegumam pievienotie dokumenti un cita informācija ir patiesa un atbilst normatīvajos aktos noteiktajām prasībām.

Pamatojoties uz 2021. gada 3. jūnija SIA “Garkalni VV” izsniegto pilnvaru Nr. 03-06/21,

Ilze Puķīte, SIA “Vides eksperti” valdes locekle

Dokuments parakstīts ar drošu elektronisko parakstu un satur laika zīmogu

1. https://www.kegumanovads.lv/lv/dzivessituacijas/buvnieciba-zemes/teritorijas-planojums [↑](#footnote-ref-1)
2. https://karte.lad.gov.lv/ [↑](#footnote-ref-2)